અમદાવાદ: રાજ્યમાં ખાનગી સ્કૂલોની ફીનો મામલો ગરમાવો પકડી રહ્યો છે. સરકાર પણ આ મુદ્દે બરાબરની ભેખડે ભરાઈ છે. દરમિયાનમાં મુખ્યમંત્રી વિજય રૂપાણીએ અનાથ, વિધવા માતાના સંતાનો, દિવ્યાંગો, આર્મી અને પોલીસના શહીદ જવાનોના સંતાનોને ઉચ્ચ અભ્યાસમાં રાહત આપવાને લગતી એક મોટી જાહેરાત કરી છે. અમદાવાદમાં શિક્ષણ વિભાગ દ્વારા આયોજિત ગ્રાન્ડ એજ્યુકેશન ફેરનો પ્રારંભ કરાવતા મુખ્યમંત્રીએ આ જાહેરાત કરી હતી.